Document ID: 32004R1509

UREDBA KOMISIJE (ES) št. 1509/2004
z dne 25. avgusta 2004
o ukinitvi lova na trsko za plovila, ki plujejo pod špansko zastavo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (1), in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 2287/2003 z dne 19. decembra 2003 o možnosti ribolova in s tem povezanih pogojev za določene staleže rib in skupine staležev rib za leto 2004, ki veljajo v vodah Skupnosti, in za plovila Skupnosti v vodah, za katere veljajo omejitve ulova, določa kvote za trsko za leto 2004 (2).
(2)
Za zagotovitev izpolnjevanja določb o količinskih omejitvah ulova staleža, za katerega velja kvota, mora Komisija določiti datum, od katerega se šteje, da je ulov plovil pod zastavo države članice izčrpal dodeljeno kvoto.
(3)
Po podatkih, sporočenih Komisiji, je ulov trske v vodah območja ICES I in II (Norveške vode) s plovili, ki plujejo pod špansko zastavo ali so registrirana v Španiji, dosegel dodeljeno kvoto za leto 2004. Španija je prepovedala ribolov tega staleža od 7. julija 2004. Zato se upošteva ta datum -
SPREJELA NASLEDNJO UREDBO:
Člen 1
Za ulov trske v vodah območij ICES I in II (Norveške vode) s plovili, ki plujejo pod špansko zastavo ali so registrirana v Španiji, se šteje, da je izčrpal Španiji dodeljeno kvoto za leto 2004.
Ribolov trske v vodah območij ICES I in II (Norveške vode) je za plovila, ki plujejo pod špansko zastavo ali so registrirana v Španiji, prepovedan. Prav tako je prepovedano skladiščenje v plovilu, pretovarjanje in iztovarjanje staleža, ki so ga ta plovila ulovila po datumu začetka uporabe te uredbe.
Člen 2
Ta uredba začne veljati dan po objavi v Uradnem listu Evropske unije.
Uporablja se od 7. julija 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. avgusta 2004

Labels: 8
18
6